text: Institut Ramon Llull/ Newsletter # 92
  GENER 2019 / CATALUNYA
  Escèniques. Santiago de Xile, 17/01/2019
  El festival d'arts escèniques xilè Santiago Off presenta el Focus FiraTàrrega per segon any consecutiu
  Les companyies catalanes John Fisherman i Humanhood, així com l'experta en arts de carrer Aïda Pallarès, participen en l'edició 2019 de Santiago Off, un dels festivals escènics de referència en el panorama iberoamericà que arrenca avui i fins al proper 26 de gener a Santiago de Xile. L'Institut Ramon Llull col·labora en aquest intercanvi finançant la mobilitat dels artistes i experts catalans.
  Cinema. Rotterdam, 23/01/2019
  El Festival de Cinema de Rotterdam programa 7 produccions catalanes
  El Festival Internacional de Cinema de Rotterdam (IFFR), que se celebra del 23 de gener al 3 de febrer, donarà visibilitat a la indústria cinematogràfica catalana amb el suport de l'Institut Ramon Llull. La participació catalana en aquesta 47ena edició del festival compta amb la programació de les pel·lícules Entre dos aguas, Els dies que vindran, Carelia: Internacional con Monumento un film, Love me not, Una història sense destí i els curts No me despertéis i The eyes empty and the pupils burning with rage and desire.
  Cinema. França, 10/01/2019
  Emili Manzano presenta "El dia de la sípia" al Centre Pompidou de París
  El documental El dia de la sípia, dirigit per Emili Manzano (2015, Pickwick Films, TVE, Televisió de Catalunya), és la crònica d'un dia a París entre l'escriptor Enrique Vila-Matas amb l'artista Miquel Barceló. El film serà projectat el dia 23 de gener al Centre Pompidou dins la programació "Enjeux", una trobada organitzada per l'associació Maison des écrivains et de la littérature que anualment reuneix crítics literaris universitaris i periodístics d'arreu del món. Amb el suport de l'Institut Ramon Llull.
  17 companyies i entitats catalanes participen a la Internationale Kulturbörse de Freiburg
  Les arts en viu catalanes tindran presència un any més a l'Internationale Kulturbörse Freiburg (Alemanya) del 20 al 23 de gener, a través de l'estand Catalan Arts del Departament de Cultura.
  Literatura. Barcelona, 23/01/2019
  El Palau Baró de Quadras acull la presentació de dos volums de dramatúrgia catalana traduïda al castellà.
  El proper dimecres 23 de gener, a les 18 h, presentem al Palau Baró de Quadras, seu de l'Institut Ramon Llull l'antologia «Dramatúrgia catalana contemporània», dos volums coeditats amb l'editorial mexicana Paso de Gato, on es recullen una vintena de textos d'autors catalans publicats entre el 2004 i l'actualitat traduïts al castellà.